Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: országgyűlési biztosáról szóló 1993. évi LIX. törvény 29. §
Paragraph Index: 451

1993. évi III. tv. (szociális törvény) 17. §-a szól a jogosulatlanul igénybe vett ellátás megtérítéséről. E szerint a munkanélküliek jövedelempótló támogatásának visszafizetésére kell kötelezni azt a személyt is, akinek a javára rendszeres pénzbeli ellátást állapítottak meg. Ön részére a rokkantsági nyugdíjat visszamenőlegesen egy összegben fizették ki, így a nyugdíj kezdő időpontja és a jövedelempótló támogatás megszüntetésének időpontja között kettős ellátásban részesült. A szociális törvény szerint a rokkantsági nyugdíj jövedelemnek minősül, és ezért kötelezték a jövedelempótló támogatás visszafizetésére. A leveléhez mellékelt határozatból is kitűnik, hogy a képviselő-testület méltányolta a kérelmét és a visszafizetésére részletfizetést engedélyezett. Továbbá a határozatokban felhívták a figyelmét a jogorvoslat lehetőségére, de irataiból nem tűnik ki, hogy élt-e jogorvoslati lehetőségével. A jogorvoslati lehetőség kimerítésének hiányában nincs hatásköröm ügyében eljárni. Tanácsolom, hogy keresse fel a polgármesteri hivatal szociális irodáját, és érdeklődjön, hogy milyen szociális támogatást igényelhet. Javaslom, hogy a szociális ügyintézővel a szociális támogatás érdekében működjön együtt. Sajnálom, hogy nem segíthetek, kérem válaszom elfogadását. Kelt: Dr. Polt Péter Ügyszám: OBH 3388/5/1997. Tisztelt Uram! Az Országgyűlési Biztos Hivatalához intézett beadványában sérelmezte, hogy a helyi önkormányzat a gázhálózat építtetésére vállalt kötelezettségének nem tett eleget, továbbá az ez évben kért érdekeltségi hozzájárulás összege anyagi lehetőségeit meghaladja. Kifogásolta, hogy nem valósult meg a távbeszélő hálózat megépítése sem, így a befizetett pénz szintén holt tőke az Ön számára. Az ügyekkel kapcsolatban jogi felvilágosítást kért. Az 1993. évi LIX. tv. 16. § (1) bekezdése értelmében: „Az országgyűlési biztoshoz bárki fordulhat, ha megítélése szerint valamely hatóság [29. § (1) bek.], illetve közszolgáltatást végző szerv (a továbbiakban együtt: hatóság) eljárása, ennek során hozott határozata (intézkedése), illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva.” A gáz- és távbeszélő hálózat kiépítésében a helyi önkormányzat, illetve a polgármesteri hivatal nem hatóságként, hanem polgári jogi félként vesz részt. A gázellátást biztosító vezeték létesítésében az érdekeltségi hozzájárulás visszavonásával kapcsolatos pénzügyi feltételeket az önkormányzattal kötött megállapodásának 10. pontja rögzíti. A rendelkezésre álló adatok szerint az érdekeltségi hozzájárulás összege kamatokkal együtt immár 41 000 Ft. A megállapodás 3. pontja értelmében, közműfejlesztési hozzájárulás címén korábban már visszakapott 4350 Ft levonásával 36 650 Ft-ot kaphat kézhez, ha úgy dönt, hogy azt felveszi. A megállapodás 7. pontja — összhangban a Ptk.-nak a pénztartozást szabályozó 301. § (1) bekezdésével — a késedelmes teljesítésre vonatkozó 8. pontja rendezi a teljesítés lehetetlenülésével kapcsolatos körülményeket. A távközlésről szóló 1992. évi LXXII. tv. 11. § (2) bekezdése értelmében a távbeszélő-állomás meghatározott időben történő létesítésének elmulasztása esetén a távközlési szolgáltató (az Önök régiójában a Bakonytel Kft.) kötbért köteles fizetni, amelynek mértéke naponta a havi előfizetési díj egyharmada. A fentiek alapján tehát hatáskör hiányában eljárni nem áll módomban. A polgári jogi viták rendezésére — az érintettek megegyezésének hiányában — kizárólag bíróság jogosult. Kérem válaszom szíves tudomásulvételét. Kelt: Dr. Polt Péter Ügyszám: OBH 3406/1997. Tisztelt Uram! A Nemzetközi Bírósághoz fordulás feltételei iránti érdeklődő levelére az alábbiakról tájékoztatom. Amennyiben úgy véli, hogy panasza az emberi jogok és az

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes